section_heading: Biografija
paragraph_text: Svjetovno ime patrijarha Vikentija bilo je Vitomir Prodanov, rođen je 23. kolovoza 1890. u Bačkom Petrovom Selu od oca Đorđa i majke Jelene. U rodnom mjestu završio je osnovnu školu poslije koje odlazi u Novi Sad, gdje se upisuje u gimnaziju. Nakon završene gimnazije, odlazi u Srijemske Karlovce učiti Bogosloviju. Zamonašio se 1917. godine u Bezdinu. Od 1921. godine bio je na dužnosti tajnika Upravnog odbora manastira Karlovačke mitropolije, i tu dužnost je obavljao do 1923. godine. Pošto se zanimao za znanost, upisao se na Filozofski fakultet u Beogradu i 1929. godine i diplomirao u skupini za povijest. Glavni tajnik Svetog arhijerejskog sinoda postao je 1932. godine, vikarni episkop marčanski 1936., episkop zletovsko-strumički 1939. i administrator ohridsko-bitoljski 1940. Godine 1941. bugarski fašisti su ga protjerali iz Štipa. Poslije Drugog svjetskog rata nije se mogao primiti svoje eparhije jer je tada stvorena kanonski nepriznata Makedonska pravoslavna crkva. U razdoblju od 1947. do 1951. administrirao je Srijemskom eparhijom.